OpenLLM-France/wikimedia huggingface dataset:
# Pancratista

Pancratista (en grec antic παγκρατιασταὶ) era el nom que portaven els practicants del pancraci.
Els pancratistes lluitaven despullats amb els cossos coberts d'arena per a facilitar la presa per part del contrari, i no protegien les mans, que deixaven lliures; les dents no es podien utilitzar excepte en algus tipus de competició que no tenia regles estrictes.
Els dos lluitadors a l'inici, posaven els braços estirats per trobar la millor posició per subjectar l'altre, i buscaven situacions avantatjoses, com ara que el sol li anés de cara a l'oponent, o altres situacions que el fessin desistir de lluitar. L'inici només era per mesurar les forces i les capacitats del contrari, però s'havien donat casos on un dels dos combatents, veient la preparació i l'habilitat de l'altre, renunciava en aquell moment a la lluita. Seguia la lluita a cops de puny o cos a cos, aplicant les claus de lluita, segons conveniència de cada u. L'ús de les dents i els cop de cap normalment estaven prohibits i es consideraven contraris al reglament. El combat acabava amb la mort d'un dels lluitadors o quan un dels dos aixecava un dit i deia que no podia seguir, pel dolor o pel cansament.
Normalment un dels combatents amb algun tipus de clau feia caure al seu contrincant i llavors començava una lluita a terra que seguia fins que un es rendia, o, com va passar a la 54 Olimpíada (564 aC) on Arraquió de Figala, que tanmateix va ser declarat vencedor, moria estrangulat. De vegades un lluitador queia d'esquena a propòsit, per evitar les claus de l'altre. Com que aquestes lluites se celebraven en els grans festivals on hi anava molta gent, les claus i les tècniques dels lluitadors aviat eren conegudes per altres lluitadors, que les utilitzaven.
Alguns lluitadors famosos van ser: Aristòclides d'Egina, Dorieu de Rodes, Dromeu de Mantinea, que es va emportar la victòria sense lluitar, Ligdamis de Siracusa i Pitees d'Egina.

## Referències

* ↑ Smith, William (ed.). «Pancratium». A Dictionary of Greek and Roman Antiquities (1890). [Consulta: 28-XI-2020].
# Pancreatitis crònica

La pancreatitis crònica és una inflamació de llarga durada del pàncrees que altera la seva estructura i les funcions normals. Pot manifestar-se com episodis d'inflamació aguda en un pàncrees prèviament lesionat, o com el dany crònic amb dolor persistent o malabsorció.
# Biblioteca Nacional de Gal·les

La Biblioteca Nacional de Gal·les (en gal·lès: Llyfrgell Genedlaethol Cymru) és la biblioteca del dipòsit legal nacional de Gal·les i és un dels organismes del Govern gal·lès. És la biblioteca més gran de Gal·les, amb més de 6,5 milions de llibres i diaris, i la col·lecció més gran d'arxius, retrats, mapes i fotografies de Gal·les. La Biblioteca és també la seu de la col·lecció nacional de manuscrits gal·lesos (entre elles, la col·lecció Peniarth o Hengwrt–Peniarth), l'arxiu sonor Archif Genedlaethol Sgrin a Sain Cymru, i de la col·lecció més gran de pintures i impremtes topogràfiques de Gal·les. Com a principal biblioteca i arxiu primaris de recerca de Gal·les i una de les més grans del Regne Unit, la Biblioteca Nacional és membre de Research Libraries UK i del Consorci de Biblioteques de Recerca Europees (CERL).

## Referències

* ↑ Que inclou, per exemple, el Llibre negre de Carmarthen, el Llibre blanc de Rhydderch, o els manuscrits Peniarth 20 o Peniarth 32.
* ↑ «Knowledge for all: NLW strategy 2014 - 2017». National Library of Wales. Arxivat de l'original el 21 de juny 2015. [Consulta: 21 juny 2015].
* ↑ «Collections Development Policy». National Library of Wales. Arxivat de l'original el 3 de març 2016. [Consulta: 21 juny 2015].
* ↑ «About us». [Consulta: 21 juny 2015].
* ↑ Brinley Jones, R.. «Foreword». A: In this place: the National Library of Wales. Aberystwyth: National Library of Wales, 2007, p. 6. ISBN 9781862250543.
* ↑ «List of members». [Consulta: 21 juny 2015].

## Vegeu també

* Castell Dolbadarn (Turner)

## Enllaços externs

* Biblioteca Nacional de Gal·les - Lloc web oficial
# Otto Bauer

Otto Bauer (Viena, Imperi Austrohongarès, 5 de setembre de 1881 - París, 4 de juliol de 1938) fou un polític, ministre d'Afers Exteriors d'Àustria i membre del Partit Socialdemòcrata d'Àustria. Les seves aportacions teòriques en el camp de l'economia, la sociologia i la política van inspirar bona part del moviment obrer austríac i alemany i van plantejar reflexions poderoses a favor de l'autodeterminació.

## Biografia

Desenvolupà una tasca teòrica important i és inclòs dins del corrent de l'austromarxisme. La seva obra més important és La qüestió de les nacionalitats i la socialdemocràcia (1907). En aquest assaig desenvolupà una integració del socialisme i el nacionalisme, definint la nació com una col·lectivitat unida per una comunitat de destí en una comunitat de caràcter. Aquesta definició seria reivindicativa posteriorment per Enric Prat de la Riba i, més tard per José Antonio Primo de Rivera que, basant-se en ella, definiria Espanya com «una unitat de destí en l'universal».

## Obra publicada

* Die Nationalitätenfrage und die Sozialdemokratie, Wien 1907.
* Die Sozialisierungsaktion im ersten Jahre der Republik, Wien 1919.
* Der Weg zum Sozialismus, Berlin 1919.
* Bolschewismus oder Sozialdemokratie?, Wien 1920.
* Die österreichische Revolution, Wien 1923.
* Die Nationalitätenfrage und die Sozialdemokratie, Wien 1924.
* Der Kampf um Wald und Weide, Wien 1925.
* Sozialdemokratische Agrarpolitik, Wien 1926.
* Sozialdemokratie, Religion und Kirche, Wien 1927.
* Kapitalismus und Sozialismus nach dem Weltkrieg, Berlin 1931.
* Der Aufstand der österreichischen Arbeiter. Seine Ursachen und seine Wirkungen, Prag 1934.
* Zwischen zwei Weltkriegen? Die Krise der Weltwirtschaft, der Demokratie und des Sozialismus, Prag 1936.
* Karl Marx: Der 18. Brumaire des Louis Bonaparte. Vorwort von Otto Bauer. Eugen Prager, Bratislava 1936.
* Die illegale Partei, Paris 1939. (pòstuma)

## Referències

* ↑ Krätke, Michael. «Otto Bauer i el ‘socialisme integral’». Catarsi Magazín, 06-09-2021. [Consulta: 6 setembre 2021].
# Biga

«Biga» té aquests significats:
* Biga (construcció), peça que, disposada horitzontalment, serveix per suportar les càrregues que no graviten directament sobre una paret o un pilar.
* La Biga i la Busca, bàndols polítics en què es dividiren els comerciants catalans al segle xv.
* Biga (Çanakkale), ciutat i districte de la província de Çanakkale, a la regió de Màrmara (Turquia).
* Biga (carro), carro tirat per dos cavalls posats l'un al costat de l'altre.
* Barra grossa de ferro o de fusta que serveix per a fer funcionar la premsa.
# Ou Shizi

Ou Shizhi - xinès tradicional: 區適子, xinès simplificat: 區適子, pinyin: Ōu Shìzǐ; wade-giles: Ou Shìh Tzŭ - (Chencun, Shunde, província Guangdong, 1234-1324) va ser un erudit de la Dinastia Song. Era conegut com a "Senyor Dengzhou" (登洲先生) i era conegut per la seva erudició. El seu llogaret natal va passar a anomenar-se Dengzhou en el seu honor. Ell és l'autor a qui se li atribueix el llibre Tres personatges clàssics, un text clàssic xinès que encarnava el pensament confucià i que encara avui és adient per a l'ensenyament als nens petits.

## Enllaços externs

* «Shunde Govern: Personatges Culturals». Arxivat de l'original el 2007-12-06. [Consulta: 16 gener 2011].
# Bitxevaia

Bitxevaia (en rus: Бичевая) és un poble del krai de Khabàrovsk, a Rússia, que el 2012 tenia 1.439 habitants. Pertany al districte rural de Lazó.

## Referències

* ↑ Закон Хабаровского края от 14.03.2005 № 264 «Об административных центрах сельских поселений и муниципальных районов Хабаровского края»
# Bandera dels tres dofins

La bandera dels tres dofins s'adoptà el 29 de setembre de 1967, després que la colònia (llavors part de Saint Christopher-Nevis-Anguilla) declarés unilateralment la independència del Regne Unit com a República d'Anguilla, i representa a tres dofins de color carabassa formant un cercle sobre un fons blanc amb una franja turquesa a la part inferior. Es va utilitzar fins al 19 de març de 1969, quan es va restablir el domini britànic sobre l'illa.
El fons blanc de la bandera representa la pau. La franja turquesa representa el mar Carib. Els tres dofins representen la resistència, la unitat i la força, i la seva disposició circular representa la comunitat.
La bandera fou dissenyada per Marvin Oberman i Lydia Gumbs. Va substituir l'antiga Mermaid Flag d'Anguilla, dissenyada per Scott Newhall, i que estava en ús des del 23 de juliol de 1967.
Malgrat no ser oficial, la bandera dels tres dofins encara s'utilitza.

## Referències

* ↑ «Dolphin flag of Anguilla (1967.09.29-1980.05.30)» (en anglès). Flags Of The World. [Consulta: 20 maig 2021].
* 1 2 «National Flags» (en anglès). The Government of Anguilla. Arxivat de l'original el 15 d’abril 2021. [Consulta: 20 maig 2021].
* ↑ «The Dolphin that Roared» (en anglès). 99% Invisible. [Consulta: 20 maig 2021].
* ↑ «Mermaid flag of Anguilla (1967.07.23-1967.09.29)» (en anglès). Flags Of The World. [Consulta: 20 maig 2021].
# Avenir Rosell i Figueras

Avenir Rosell i Figueras (Sabadell, 29 de desembre de 1907 - Montevideo, Uruguai, 1988) fou un professor i taquígraf uruguaianocatalà que va emigrar a Amèrica a primerenca edat. Es va ocupar en diversos càrrecs i va ser alumne d'Antonio Carissimi Calvi. Destaquen algunes de les seves contribucions a la taquigrafia de l'Uruguai com, per exemple, Taquigrafía castellana, Compendio de taquigrafía, Reseña histórica de la taquigrafía en el Uruguay, etcètera.
El 1928 va fundar, al costat d'Adolf Gamundi i Roig i del seu pare, Albà Rosell i Llongueras, el Grup Separatista Avant de Montevideo, oposats a Francesc Macià. La seva participació a favor de la independència de Catalunya va provocar que critiqués el règim opressor espanyol però no va comptar amb prou suport d'altres catalans exiliats, per la qual cosa el seu partit polític nacionalista es va clausurar el 1930.

## Referències

* ↑ Solà i Gussinyer, Pere. «Evocació del polígraf sabadellenc Avenir Rossel i Figueres (1907-1988)». Ajuntament de Sabadell, 1990. [Consulta: 7 abril 1016].
* 1 2 Taquigrafía Arxivat 2010-08-15 a Wayback Machine. (castellà)

## Enllaços externs

* Consell Nacional Català Arxivat 2010-10-01 a Wayback Machine. PDF
# Boehlkea fredcochui

Boehlkea fredcochui és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 4,1 cm de llargària total.

## Hàbitat

Viu en zones de clima tropical entre 22 °C - 26 °C de temperatura.

## Distribució geogràfica

Es troba a Sud-amèrica: conca del riu Amazones.

## Referències

* ↑ «Boehlkea fredcochui». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)
* ↑ Riehl, R. i H.A. Baensch 1991. Aquarien Atlas. Band. 1. Melle: Mergus, Verlag für Natur- und Heimtierkunde, Alemanya. 992 p.

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1-4051-2494-6.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Ortega, H. i R.P. Vari 1986. Annotated checklist of the freshwater fishes of Peru. Smithson. Contrib. Zool. (437):1-25.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott 1991. World fishes important to North Americans. Exclusive of species from the continental waters of the United States and Canada. Am. Fish. Soc. Spec. Publ. (21):243 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Aventura

Una aventura és una activitat que comporta riscos, perills o experiències desconegudes. El terme s'usa normalment per referir-se a activitats físiques que tenen perill potencial, com alpinisme, paracaigudisme i esports extrems. S'utilitza també quan es parla d'empreses potencialment plenes de riscos, fins i tot en el camp dels negocis. Un aventurer és una persona que basa la seva manera de viure la vida o la seva fortuna en actes intrèpids.
Aquest tipus d'experiències aventureres creen una excitació psicològica i fisiològica, que poden ser interpretades positivament o negativament (per exemple, creant por en l'individu). Per algunes persones, l'aventura és un dels objectius de la vida. Les activitats d'aventura es realitzen amb propòsits de recreació o excitació. Tot i això, una experiència aventurera pot derivar en un enriquiment de coneixement i descobriments, com és el cas dels pioners que van explorar la Terra i, en temps moderns, han viatjat a l'espai i a la Lluna. A més a més, una aventura pot referir-se a una experiència inusual o en la realització d'una acció sense tenir en compte les conseqüències.

## Gènere literari

El gènere d'aventures, en el context de la narrativa, s'aplica normalment a obres en què el protagonista o un altre personatge principal es troben sovint en situacions perilloses. Un personatge aventurer es refereix a un personatge que viu del seu enginy i les seves habilitats. Les novel·les d'aventures i el cinema d'aventures són gèneres prominents en els seus respectius camps. En els jocs i videojocs, el terme "joc d'aventures" fa referència a videojocs centrats en l'exploració, un gènere que destaca principalment en els videojocs de rol (RPGs).

## Vegeu també

* Aventurer (història)
* Cinema d'aventures
Viccionari
# Blauet de Java

El blauet de Java (Alcedo euryzona) és una espècie d'ocell de la família dels alcedínids (Alcedinidae).

## Taxonomia

És una espècie monotípica, si bé molts autors la consideren coespecífica del blauet de Malàisia

## Hàbitat i distribució

Habita rius de la selva de Java.

## Referències

* ↑ Frank Gill, David Donsker, eds. (2017). "Rollers, ground rollers & kingfishers". World Bird List Versió 7.2. International Ornithologists' Union
# Barrington

«Barrington» té aquests significats:
# Barànovo (Kursk)

* Per a altres significats, vegeu «Barànovo».
Barànovo (en rus: Бараново) és un poble de l'óblast de Kursk, a Rússia, que en el cens del 2010 tenia 612 habitants. Pertany al districte rural de Gorxétxnoie.

## Referències

* ↑ «Andreyevka». GeoNames. [Consulta: 4 febrer 2019].
# Nemacheilus inglisi

Nemacheilus inglisi és una espècie de peix de la família dels balitòrids i de l'ordre dels cipriniformes.
És un peix d'aigua dolça, demersal i de clima tropical, el qual viu als rierols de muntanya de l'est de l'Himàlaia (l'Índia -Sikkim i el districte de Darjeeling- i el Nepal).
Està amenaçat per la construcció de preses a Sikkim, l'enverinament i la sedimentació causada per la desforestació i les pràctiques agrícoles. És inofensiu per als humans.

## Referències

* 1 2 Catalogue of Life (anglès)
* ↑ Hora, 1935. Notes on fishes in the Indian Museum. XXIV. Loaches of the genus Nemacheilus from eastern Himalayas, with the description of a new species from Burma and Siam. Records of the Indian Museum (Calcuta) 37: 49-67.
* 1 2 UICN (anglès)
* 1 2 FishBase (anglès)

## Enllaços externs

* Discover Life (anglès)
# Bou dels Heck

El bou dels Heck o ur reconstituït és una raça robusta de bou (Bos taurus) sorgida d'una selecció de races bovines domèstiques feta a Alemanya a les dècades del 1920 i del 1930 pels germans Lutz i Heinz Heck. Aquesta selecció aspirava a recrear el tipus original salvatge dels bovins domèstics, és a dir, l'ur original (Bos primigenius)
El mètode utilitzat consistia a creuar races domèstiques "rústiques", que se suposava que eren més pròximes a l'ur original, per tal de recrear una diversitat genètica menys marcada per les transformacions derivades de la domesticació i després seleccionar en el grup d'animals obtinguts d'aquesta manera els individus més semblants al fenotip (aparença física) original, Se suposava que aquest fenotip era un bon indicador de proximitat amb el genotip (patrimoni gènic) original. En termes de semblança, el resultat fou únicament parcial. L'aspecte físic és més rústic però la mida continua sent inferior a la de l'ur salvatge, les banyes són sovint bastant més petites i el color és sovint més clar. En canvi, la capacitat d'aquesta raça de viure en llibertat està ben documentada i mostra que com a mínim una part de les aptituds del seu avantpassat continuen presents.
# Nemacheilus lactogeneus

Nemacheilus lactogeneus és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 5,5 cm de longitud total.

## Distribució geogràfica

Es troba a Indonèsia.

## Referències

* ↑ Bleeker P. 1863. Sur les genres de la famille des Cobitioïdes. Versl. Akad. Amsterdam v. 15. 32-44.
* ↑ BioLib (anglès)
* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Avinguda de la Llibertat

L'Avinguda de la Llibertat (en francès: Avenue de la Liberté) és un carrer a la ciutat de Luxemburg, al sud del país europeu de Luxemburg. L'avinguda és una artèria viària de sentit únic, amb quatre carrils de transport de tràfic des del nord del barri Gare, al sud d'aquest sector, a l'estació de trens de Luxemburg.
En el seu extrem nord, l'Avinguda de la Llibertat es troba amb el Pont Adolphe, que pren el tràfic a través de la vall del Pétrusse unint-se al Boulevard Royal al centre de la ciutat, a la Ville Haute. Una quarta part del camí de la carretera, passa al llarg del costat est de la Plaça dels màrtirs, enfront a la qual és la seu d'ArcelorMittal, el més gran fabricant d'acer del món. Al sud, el carrer arriba a l'estació central de la ciutat, per la qual cosa es converteix en la Place de la Gare.

## Referències

* ↑ «L'avenue de la Liberté la deuxième avenue la plus prestigieuse du monde» (en francès). Lu. Le portail oficiel du Grand-Duché de Luembourg. Arxivat de l'original el 2013-12-15. [Consulta: 19 octubre 2015].
# Parapsilorhynchus prateri

Parapsilorhynchus prateri és una espècie de peix cipriniforme de la família dels ciprínids.

## Morfologia

Els mascles poden assolir els 11 cm de longitud total.

## Distribució geogràfica

Es troba a l'Índia.

## Referències

* ↑ Hora S. L. 1921. Notes on fishes in the Indian Museum. I. On a new genus of fish closely resembling Psilorhynchus, McClelland. Rec. Indian Mus. (Calcutta) v. 22 (pt 1). 13-17.
* ↑ BioLib (anglès)
* 1 2 FishBase (anglès)
* ↑ Chandrashekhariah, H.N., M.F. Rahman i S. Lakshmi Raghavan, 2000. Status of fish fauna in Karnataka. p. 98-135. A: Ponniah, A.G. i A. Gopalakrishnan (eds.). Endemic Fish Diversity of Western Ghats. NBFGR-NATP Publication. National Bureau of Fish Genetic Resources, Lucknow, U.P., Índia. 1, 347 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Parapsilorhynchus

Parapsilorhynchus és un gènere de peixos de la família dels ciprínids i de l'ordre dels cipriniformes.

## Taxonomia

* Parapsilorhynchus discophorus (Hora, 1921)
* Parapsilorhynchus elongatus (Singh, 1994)
* Parapsilorhynchus prateri (Hora & Misra, 1938)
* Parapsilorhynchus tentaculatus (Annandale, 1919)

## Referències

* ↑ BioLib (anglès)
* ↑ AQUATAB.NET

## Bibliografia

* Eschmeyer, William N.: Genera of Recent Fishes. California Academy of Sciences. San Francisco (Califòrnia), Estats Units. iii + 697. ISBN 0-940228-23-8 (1990).
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* FishBase (anglès)
# Badia Tedalda

Badia Tedalda ("la Badia" en el dialecte local) és un municipi situat al territori de la província d'Arezzo, a la regió de la Toscana (Itàlia).
Limita amb els municipis de Borgo Pace, Casteldelci, Pennabilli, Pieve Santo Stefano, Sansepolcro, Sant'Agata Feltria, Sestino i Verghereto.
Les frazione de Caprile, Castellacciola, Cicognaia, Fresciano-Montebotolino, Montelabreve, Pratieghi, Rofelle, Sant'Andrea, Santa Sofia, Stiavola i Viamaggio pertanyen al municipi de Badia Tedalda.

## Galeria fotogràfica

* Ajuntament

## Referències

* ↑ Comune di Badia Tedalda - Statuto.